שק"ל מעניקה רצף תעסוקה מוגנת ונתמכת רב-מגזרי ורב-נכותי, לאנשים דתיים וחילוניים, יהודים וערבים, צעירים ומבוגרים, עצמאיים ובעלי צרכים סיעודיים, אנשים עם ליקויי למידה, אנשים עם מגבלה שכלית התפתחותית, אנשים המתמודדים עם פגיעות נפשיות, אנשים עם נכויות פיזיות ועוד.
החזון של שק"ל בתעסוקה הינו לאפשר לאנשים עם מוגבלויות שונות מסגרת מתאימה בה יוכלו ללמוד, לתרגל ולשפר את מיומנויותיהם השונות בתחום העבודה ולהגיע למימוש מירבי. לכל אדם מותאמת תכנית באופן פרטני, וניתנים הכלים לנוע על הרצף השיקומי בהתאם ליכולת ולרצון להתקדם בעולם העבודה.
הרצף השיקומי-תעסוקתי מתחיל בתוכניות מעבר למסיימי מסגרות חינוך מיוחד (גילאי 18-21), מרכזי יום באוריינטציה תעסוקתית לאנשים בעלי מוגבלות בינונית-קשה (כולל אנשים סיעודיים ואנשים עם אוטיזם בתפקוד בינוני-נמוך), דרך תעסוקה במפעלים מוגנים ומע"ש (מפעל עבודה שיקומי) תעשייתי, המשך בקורסים והכשרות לרכישת מיומנויות להשתלבות בעולם העבודה, וכלה במסגרות תעסוקה נתמכת עם ליווי והדרכה ועד יציאה לעבודה עצמאית בשוק החופשי.
מתפרת "חוט ומחט"
סטודיו "בין השורות"
משתלת "דרך השתיל"